
ERAMETSANDUSE TOETUSE LEPING nr. VIL- 2026/ II
I. ERAMETSANDUSE TOETUSE LEPINGU ERITINGIMUSED
Allkirjaga lepingul kinnitab erametsaomanik, et talle on antud piisav võimalus lepingu (nii lepingu eritingimustega kui ka tüüptingimustega) sisuga tutvumiseks ning ta on sellega tutvunud ja lepingu sisust aru saanud ning nõustub tüüptingimuste kehtivusega käesoleva lepingu suhtes.

1. POOLTE ANDMED
1.1. ERAMETSAOMANIK
	Nimi 
	

	Registri- või isikukood:
	

	Aadress:
	

	Esindaja (nimi, registri-/ isikukood)
	

	Esinduse alus (seadus, põhi-v. volikiri)
	

	Arvelduskonto number
	

	Arvelduskonto omaniku nimi
	

	Telefon
	

	E-mail
	



1.2. MITTETULUNDUSÜHING
	Nimi:
	MTÜ   Viljandimaa  Metsaselts

	Registrikood:
	80203929

	Aadress:
	Riia mnt 89/11,  71009 Viljandi

	Esindaja (nimi, isikukood)
	Maili Kahu, isikukood 47210286023

	Esinduse alus ( põhikiri, volikiri)
	põhikiri

	Arvelduskonto number
	EE311010220043357014

	Telefon
	5347 7454

	E-mail
	info@vilmets.ee



2. ERAMETSANDUSE TOETUSE LIIK:  MITMEKESISE JA KLIIMA KINDLA METSA RAJAMISE TOETUS 
2.1. Metsa rajamise toetusega seotud tööd (tegevused) teeb või tellib metsaomanik ning vastavad kulud kannab metsaomanik enne toetuse taotluse esitamist. Toetatavad tööd peavad olema tehtud enne taotluse esitamist samal aastal, välja arvatud maapinna ettevalmistamine, mis võib olla tehtud taotluse esitamise aastal või sellele eelneval aastal. Metsaomanik esitab mittetulundusühingule toetuse taotlemiseks vajalikud kuludokumendid ja muud nõutavad dokumendid. Metsataimede soetamise ja istutamise korral peavad metsataimed olema soetatud kultiveerimismaterjali tarnijalt, kes on registreeritud taimetervise registris.
2.2. Enne toetuse taotluse esitamist ja lepingu sõlmimist  annab konsulent metsa omaniku poolt tehtud töödele kinnituse  toetuse tingimustele vastavuse kohta. Konsulendi teenuse eest tasumine toimub kokkuleppel konsulendiga.
2.3. Metsaomanik vastutab selle eest, et toetuse objektiks olevad tööd ja tegevused vastavad kehtivate õigusaktide ning toetuse andmise tingimustele. Metsaomanik tagab toetuse saamisega seotud kohustuste täitmise kogu õigusaktides ja käesolevas lepingus sätestatud kohustuste perioodi jooksul.
2.4. Metsaomanik teavitab koheselt kirjalikult  mittetulundusühingut kultuuride kahjustustest või muudest olulistest toetuse saamise tingimuste muutumistest või kohustuste üleandmise kavatsusest (kinnistu müük,  kinkimine või muu omaniku muutus). Rajatud kultuuri kahjustuse kohta esitab metsaomanik nõuetekohase metsateatise. 
2.5. Rajatud metsakultuuridest peab metsaomanik teavitama iga aasta 01.maiks piirkonna jahindusorganisatsiooni ohustatud kultuuride olemasolust vormikohase teatisega. Samuti peab metsaomanik rakendama vajadusel ulukikahjustuste ennetamise võtteid, et tagada rajatud kultuuri säilimine. 
2.6. Metsaomanik tagab, et metsataimed on istutatud algtihedusega vähemalt 80% metsa majandamise eeskirja § 14 lõikes 3 sätestatud vastava puuliigi istutuskohtade algtihedusest.
2.7. Metsaomanikul ei tohi olla liikmemaksu võlga, riiklike maksude maksuvõlga ja ei ole algatatud pankrotimenetlust.
	2.8.
	Metsa uuendamisel tehtavad toetatavad tööd
	JAH  / EI
	Tarnija äriregistrikood
	Taimede liik
	Taimede arv 
	Tööde aasta

	Metsataimede soetamine ja istutamine
	
	x
	x
	x
	x

	1.Tarnija nimi:     
	x
	
	
	
	

	2.Tarnija nimi:   
	x
	
	
	
	

	3.Tarnija nimi:   
	x
	
	
	
	

	Maapinna ettevalmistamine
	
	x
	x
	x
	

	Istutamistööd
	
	x
	x
	x
	

	Metsauuenduse hooldamine (kultuuri rajamise aastal ja sellele järgneval kolmel aastal)
	
	x
	x
	x
	



3. [bookmark: _heading=h.f7hj2l52inbk]TOETUSE OBJEKTIKS OLEVA METSAMAA ANDMED
	Maaüksuse nimi ja asukoht
	Katastritunnus
	Metsa eraldis nr
	Eraldise pindala
	Taimede arv eraldisel (istutuse puhul)
	Taimede liik või KH puhul istutuse aasta
	Töö liik

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	

	
	
	
	
	
	
	


1. Taimede liik:  harilik mänd – MA;  harilik kuusk – KU;  arukask – KS; harilik haab – HB; sanglepp – LM.
2. Töö liik:  maapinna ettevalmistamine – MM;  istutamine – IS;  kultuuri hooldamine – KH.
3. Kultuuri hooldamise puhul taimede arvu ja liiki  ei ole vaja märkida. Vajalik on kultuuri rajamise aasta

4. LEPINGU TASU JA LEPPETRAHV
	Lepingu tasu suurus ja tasumise tingimused
	10 % rahuldatud  toetuse summast,  milline tasaarveldatakse toetuse väljamaksmisel metsaomanikule

	Leppetrahvi suurus lepingu rikkumisel metsaomaniku poolt 
	 Lepingutrahvi suurus   on  võrdne väljamakstud toetuse summaga. 



5. MUUD ERITINGIMUSED
Metsaomanikul, kes ei ole käesoleva lepingu alusel toetust taotlenud või kelle kohta ei ole toetuse taotlust veel esitatud, on õigus leping enne toetuse taotluse esitamise tähtpäeva üles öelda, teatades sellest mittetulundusühingule kirjalikult hiljemalt 10 tööpäeva enne taotluse esitamise tähtpäeva.

6. POOLTE ALLKIRJAD

allkirjastatud digitaalselt						allkirjastatud digitaalselt
____________________________                                                                            ____________________________

Mittetulundusühing	                                                                  		  Erametsaomanik

2026. a.                                                                                                                   2026. a.
II. ERAMETSANDUSE TOETUSE LEPINGU TÜÜPTINGIMUSED
1. ÜLDSÄTTED
1.1. Käesolevad erametsanduse toetuse lepingu tüüptingimused määratlevad poolte vahelised õigused ja kohustused ning poolte vastutuse  Keskkonnainvesteeringute keskuse (edaspidi KIK) poolt antava lepingu eritingimustes valitud toetuse (edaspidi toetus) taotluse koostamisel, taotluse menetlemisel, saadud toetuse kasutamisel, toetuse sihipärase kasutamise üle kontrolli teostamisel ning KIK poolt toetuse tagasinõudmisel. Tüüptingimused on lepingu lahutamatuks osaks. 
1.2. Erametsaomanik annab lepingu sõlmimisega mittetulundusühingule volituse esindada teda ulatuses, mis on vajalik lepingu täitmiseks, sealhulgas annab erametsaomanik mittetulundusühingule õiguse töödelda tema isikuandmeid, teostada kõiki vajalikke toiminguid ning esitada tahteavaldusi seoses toetuse taotlemisega, samuti saadud toetuse sihipärase kasutamisega. Volitus hõlmab ka mittetulundusühingu õigust kontrollida riiklikest registritest erametsaomaniku poolt esitatud andmete õigsust. Erametsaomanik on kohustatud mittetulundusühingule andma eraldi volikirja, kui mittetulundusühingul on vaja tõendada, et tal on õigus erametsa omanikku esindada. 
   
2. ERAMETSAOMANIKU KINNITUS
2.1. Allkirjaga lepingul kinnitab erametsaomanik, et talle on antud piisav võimalus lepingu (nii lepingu eritingimuste kui ka tüüptingimustega) sisuga tutvumiseks ning ta on sellega tutvunud ja lepingu sisust aru saanud ning nõustub tüüptingimuste kehtivusega käesoleva lepingu suhtes. 
2.2. Allkirjaga lepingul kinnitab erametsaomanik, et ta on tutvunud metsaseaduses ning metsaseaduse § 10 lg 11 alusel vastu võetud keskkonnaministri määruses (edaspidi määrus) sätestatud erametsanduse toetuse nõuetega, sealhulgas kinnitab erametsaomanik, et: 
2.2.1. ta on teadlik sellest, et erametsanduse toetuste andmist korraldab KIK, kellel on õigus nõuetekohane taotlus jätta rahuldamata või rahuldada see osaliselt, kui toetuse liigi või tegevuse rahastamise eelarve ei võimalda teha taotluse täies ulatuses rahuldamise otsust;
2.2.2. ta on teadlik sellest, et KIK-l on õigus teostada kohapealset kontrolli taotleja või toetuse saaja juures, sealhulgas tutvuda toetatava töö, tegevuse või investeerimisobjektiga ning viibida asjaomasel kinnisasjal või hoones; 
2.2.3. ta ei ole saanud ega taotle sama kulu hüvitamiseks samale metsaeraldisele kavandatud sama tegevuse või sama investeeringuobjekti kohta toetust riigieelarvelistest või muudest Euroopa Liidu või välisvahenditest või muud tagastamatut riigiabi; 
2.2.4. ta ei ole sõlminud seoses lepingu objektiks oleva toetusega teiste metsaühistutega või mittetulundusühingutega erametsanduse toetuse lepingut;
2.2.5. tema osas ei ole algatatud likvideerimis- või pankrotimenetlust;  
2.2.6. tal ei ole riikliku maksu maksuvõlga või riikliku maksu maksuvõla tasumine on ajatatud ja tasutud on ajakava kohaselt.
2.3. Kui erametsaomanik on ettevõtja konkurentsiseaduse §-s 2 tähenduses, kinnitab ta lisaks punktides 2.1. ja 2.2. sätestatule, et ta on tutvunud vähese tähtsusega abi reguleerivate õigusaktide nõuetega ning tal on õigus saada  vähese tähtsusega abi käesolevas lepingus määratletud toetusena.

3.    ERAMETSAOMANIKU KOHUSTUSED
3.1. Erametsaomanik on kohustatud: 
3.1.1. esitama mittetulundusühingule õigeaegselt tõeseid ja õigeid andmeid nõuetekohase taotluse koostamiseks ning teavitama  mittetulundusühingut viivitamatult juba esitatud andmete muutumisest; 
3.1.2. mittetulundusühingu nõudmisel esitama talle viivitamatult täiendavaid andmeid ja dokumente toetuse taotlemise või toetuse kasutamisega seoses; 
3.1.3. teavitama mittetulundusühingut viivitamatult tegevuse või investeeringu objektiga seotud muudatustest ja toetuse saamise või toetuse kasutamisega seotud muust asjaolust, mille tõttu taotluses esitatud andmed ei ole enam täielikud või õiged; 
3.1.4. kui lepingus on kokkulepitud tööde teostamine või selle korraldamine või asjade ostmine (edaspidi tööde teostamine) erametsaomaniku poolt, teostama tööd tähtaegselt ja määruses ning muudes õigusaktides sätestatud nõuetele vastavalt, sealhulgas kasutama saadud toetust ainult abikõlblike kulude, tegevuste ja investeeringute katteks;
3.1.5. mitte muutma ala, mille kohta toetus määrati, sihtotstarvet viie aasta jooksul pärast EMK poolt toetuse maksmise otsuse tegemist; 
3.1.6. teavitama mittetulundusühingut viivitamatult toetusega rajatud metsakultuuri hukkumisest; 
3.1.7. säilitama toetusega seotud dokumente seitse aastat toetuse maksmise otsuse tegemisest arvates; 
3.1.8. esitama mittetulundusühingule dokumentide koopiad, mis tõendavad saadud toetusega seotud kulude kandmist; 
3.1.9. võimaldama teostada toetuse sihipärase kasutamise kontrolli mittetulundusühingu poolt; 
3.1.10. kui toetuse sihipärase kasutamise kontrolli käigus ilmneb, et teostatav töö ei vasta õigusaktide nõuetele, kõrvaldama puudused ettekirjutuses määratud tähtajaks; 
3.1.11. teavitama asjakohastel juhtudel, et tööde rahastamist on toetanud KIK; 
3.2. Metsa uuendamise toetuse korral on erametsaomanik kohustatud lisaks punktis 3.1. sätestatule metsakultuuri hukkumisest loodusõnnetuse tõttu pärast taotluse esitamist või kuni viie aasta jooksul toetuse maksmise otsusest arvates mittetulundusühingut viivitamatult pärast sellest teada saamist teavitama. Loodusõnnetuseks loetakse tormi, põua, üleujutuse või metsatulekahju poolt põhjustatud kahjustust, mille tagajärjel kultuur hukkub.  

4. MITTETULUNDUSÜHINGU KOHUSTUSED
Mittetulundusühing  on kohustatud: 
4.1. konsulteerima erametsaomanikud taotluse koostamisel ja toetuse kasutamisel kõigis olulistes küsimustes; 4.2. koostama erametsaomaniku esitatud andmete alusel metsaseaduse ja määruse nõuetele vastava toetuse taotluse;
 4.3. toetuse taotlemiseks määratud tähtpäevaks esitama metsaseaduse ja määruse nõuetele vastava taotluse ning selles esitatud andmeid tõendavad dokumendid KIK-le; 
4.4. teavitama erametsaomanikku kõigist lepingu täitmisega seotud olulistest asjaoludest, samuti andma erametsa omaniku nõudmisel talle teavet lepingu täitmise kohta; 
4.5. korraldama toetuse taotlemise, taotluse menetlemise ja saadud toetuse kasutamisega seotud asjaajamist KIK-ga;
4.6. kui lepingus on kokku lepitud tööde teostamine erametsaomaniku poolt, kandma üle toetusraha erametsaomaniku arveldusarvele 30 kalendripäeva jooksul arvates toetuse laekumisest metsaühistu panga arvele; 

5. TOETUSE SIHIPÄRASE KASUTAMISE KONTROLL
Toetuse sihipärase kasutamise kontrollimisel on mittetulundusühingul õigus: 
5.1. teostada kohapealset kontrolli erametsaomaniku juures, sealhulgas tutvuda toetuse alusel teostatava tööga ja viibida asjaomasel kinnisasjal; 
5.2. nõuda puuduste kõrvaldamist määratud tähtajaks, kui kontrolli käigus ilmneb, et teostatav töö  ei vasta määruse nõuetele.

6. LEPINGUTASU 
6.1. Lepingutasu on mittetulundusühingu poolt võetav tasu toetuse taotluse ettevalmistamise, taotluse menetlemisel ja toetuse kasutamisel KIK-ga suhtlemise eest. Lepingu tasu ei hõlma toetusega seotud vaidemenetluse ja kohtumenetluse kulusid.  
6.2. Lepingu tasu võib olla kokku lepitud ajatasuna või kindlas suuruses. Tasu suurus lepitakse kokku lepingu eritingimustes. 

7. LEPINGU ÜLEVÕTMINE 
7.1. Toetatud ala võõrandamisel viie aasta jooksul arvates toetuse maksmise otsuse tegemisest, annab erametsaomanik oma lepingust tulenevad õigused ja kohustused üle uuele omanikule ning sõlmib temaga kohustuste üleandmise-vastuvõtmise akti. 
7.2. Kohustuste üleandmise-vastuvõtmise akt edastatakse mittetulundusühingule viivitamata pärast selle allkirjastamist.  
7.3. Kui võõrandatava ala uus omanik ei ole nõus lepingut üle võtma, teavitab erametsaomanik sellest viivitamata mittetulundusühingut. 
7.4. Leping lõpeb ala võõrandamisel viie aasta (kohustuste perioodi) jooksul arvates toetuse maksmise otsuse tegemisest, kui ei sõlmita kohustuste ülevõtmise lepingut. 
7.5. Lepingu lõppemise korral punktis 7.4. nimetatud alusel, on erametsaomanik kohustatud mittetulundusühingule  hüvitama KIK poolt väljamakstud toetuse  ja selle  tagasinõudmisega seotud kulud. 

8. KONFIDENTSIAALSUS
8.1. Pooled kohustuvad tagama lepingu konfidentsiaalsuse ning hoidma saladuses mis tahes dokumente, andmeid ja teavet, mis on seotud lepingu täitmisega. Poolel ei ole saladuse hoidmise kohustust, kui tal on dokumentide, andmete või teabe avalikustamiseks teise lepingupoole luba, kui dokumente, andmeid või teavet esitatakse KIK-le või kui ta on avalikustamiseks kohustatud seadusest tulenevalt. 
8.2. Pärast lepingu lõppemist kehtib saladuse hoidmise kohustus ulatuses, mis on vajalik teise lepingupoole õigustatud huvide kaitseks.

9. ANDMEKAITSE
9.1. Mittetulundusühingul on õigus töödelda erametsaomaniku isikuandmeid lepingu täitmiseks või täitmise tagamiseks, välja arvatud delikaatsete isikuandmete töötlemine. 
9.2. Isikuandmete töötlemine on isikuandmete kaitse seaduse kohaselt iga isikuandmetega tehtav toiming, sealhulgas isikuandmete kogumine, salvestamine, korrastamine, säilitamine, muutmine ja avalikustamine, juurdepääsu võimaldamine isikuandmetele, päringute teostamine ja väljavõtete tegemine, isikuandmete kasutamine, edastamine, ristkasutamine, ühendamine, sulgemine, kustutamine või hävitamine, või mitu eelnimetatud toimingut, sõltumata toimingute teostamise viisist ja kasutatavatest vahenditest.

10. POOLTE VASTUTUS JA ÕIGUSKAITSEVAHENDID
10.1. Kui lepingupool rikub oma lepingulisi kohustusi ning selle tagajärjel teeb KIK taotluse rahuldamata jätmise, toetuse osalise maksmise või maksmata jätmise või toetuse tagasinõudmise otsuse, on lepingut rikkunud pool kohustatud hüvitama teisele poolele sellega tekitatud kahju ja tasuma leppetrahvi lepingu eritingimustes määratud suuruses.
10.2. Lepingu rikkumisega tekitatud kahju hüvitamist võib nõuda osas, mida leppetrahv ei katnud. Pool on kohustatud esitama leppetrahvi nõude mõistliku aja jooksul, kuid mitte hiljem kui 30 päeva möödumisel pärast kohustuse rikkumise avastamist. 
10.3. Lepingu rikkumise korral vääramatu jõu tõttu, kui see ei ole vabandatav, ei ole teisel poolel õigus nõuda leppetrahvi. Lepingut rikkunud pool on kohustatud sellisel juhul teisele poolele hüvitama ainult otsese varalise kahju. 
10.4. Lepingus sätestatud maksekohustusega viivitamise korral kohustub viivituses olev pool tasuma teisele poolele viivist 0,1% (null koma üks protsenti) tasumata summast päevas iga tasumisega viivitatud päeva eest.

11. VÄÄRAMATU JÕUD
11.1. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid vääramatu jõuna käsitletavad asjaolud. Lepingu tähenduses loetakse vääramatuks jõuks lisaks seaduses sätestatule muuhulgas ka üleujutust, tulekahju, maavärinat või muud loodusõnnetust, massilisi rahutusi, Riigikogu, Vabariigi Valitsuse, valitsusasutuste või kohaliku omavalitsuse õigusaktide vastuvõtmist, mis muudavad lepingu täitmise või kohase täitmise, kõiki asjaolusid arvestades, võimatuks. 
11.2. Lepingu rikkumine ei ole vabandatav, kui rikkumise tagajärjel tegi KIK taotluse rahuldamata jätmise, toetuse osalise maksmise, maksmata jätmise või tagasinõudmise otsuse. 
11.3. Pool, kelle lepinguliste kohustuste täitmine on takistatud vääramatu jõu tõttu on kohustatud sellest viivitamatult teist poolt teavitama. 
11.4. Vääramatu jõu esinemine ei vabasta poolt kohustusest tõrjuda kahju tekkimise ohtu või teha toiminguid, mis lepingu rikkumisest tulenevat kahju vähendavad.

12. TEADETE JA INFORMATSIOONI EDASTAMINE
12.1. Lepinguga seotud tahteavaldused, kaasa arvatud lepingu rikkumisest teatamine, peavad olema esitatud kirjalikus vormis. Informatiivse iseloomuga teated, mis ei too kaasa õiguslikke tagajärgi, võib edastada vabas vormis sh telefoni teel. 
12.2. Tahteavaldus loetakse kättesaaduks, kui see on  üle antud allkirja vastu, saadetud posti teel poole poolt lepingus avaldatud aadressil ja selle postitamisest on möödunud viis tööpäeva või teade on saadetud digitaalselt allkirjastatuna lepingus näidatud elektronposti aadressil. 
12.3. Kontaktandmete muutumisest peavad pooled teineteist viivitamatult informeerima.

13. LEPINGU LÕPPEMINE
13.1. Leping lõpeb poolte poolt oma lepinguliste kohustuste täitmisel või muul seaduses või lepingus sätestatud alusel. 
13.2. Erametsa Omanikul on õigus leping korraliselt enne KIK poolt kindlaksmääratud taotluse esitamise tähtpäeva üles öelda, teatades sellest mittetulundusühingule ette hiljemalt 10 tööpäeva enne taotluse esitamise tähtpäeva. 
13.3. Pooled võivad lepingu igal ajal lõpetada kirjaliku kokkuleppega. 
13.4. Leping lõpeb, kui KIK teeb taotluse täies ulatuses rahuldamata jätmise otsuse ja selle vaidlustamise tähtaeg  on möödunud või on jõustunud kohtulahend, millega on jäetud muutmata taotluse rahuldamata jätmise otsus. 
13.5. Kui KIK teeb taotluse osalise rahuldamise või osalise maksmise otsuse, loetakse leping lõppenuks taotluse osalise rahuldamise või osalise maksmise otsust ületavas osas. 
13.6. Lepingu lõppemine punktide 13.4 või 13.5. kohaselt ei välista poole õigust kasutada lepingu punktis 10 või võlaõigusseaduses sätestatud õiguskaitsevahendeid, kui taotluse rahuldamata jätmise või osalise rahuldamise või toetuse osalise maksmise otsus on tehtud teise poole lepingu rikkumise tõttu. 
13.7. Lepingu lõppemisel punktide 13.2, 13.4. või 13.5. kohaselt on erametsaomanik kohustatud mittetulundusühingule tasuma lepingutasu faktiliselt tehtud tööde eest. 

14. LÕPPSÄTTED
14.1. Leping jõustub selle allkirjastamise kuupäevast. 
14.2. Lepingu dokumendid koosnevad käesolevast lepingust, lepingu lisadest ning lepingu muudatustest, milles lepitakse kokku peale lepingule allakirjutamist. 
14.3. Kõik lepingu muudatused peavad olema sõlmitud kirjalikult ja allkirjastatud. 
14.4. Kui tüüptingimus on sisult vastuolus lepingupoolte poolt eraldi kokku lepitud eritingimusega, kehtib eraldi kokku lepitud tingimus. 
14.5. Lepingu täitmisega seotud vaidlusi lahendatakse eelkõige läbirääkimiste teel. Kokkuleppe mittesaavutamisel lahendatakse vaidlus Eesti Vabariigi õigusaktidega ettenähtud korras.

